ନୂଆଦିଲ୍ଲୀ, ମେ ୨୨ (ଖବର ଓଡ଼ିଶା): ଯେକୌଣସି ଦେଶ ହେଉ କି ସମାଜ ହେଉ । ଭାଇ-ଭଉଣୀର ସଂପର୍କ ସବୁଦିନ ପାଇଁ ଅତୁଟ । ଭାଇ ସବୁବେଳେ ଭଉଣୀର ରକ୍ଷା ପାଇଁ ତତ୍ପର ହୋଇଥାଏ । ନିଜର ଜୀବନକୁ ବାଜି ଲଗାଇବା ପାଇଁ ମଧ୍ୟ ପ୍ରସ୍ତୁତ ଥାଏ । ଏଭଳି ଏକ ଖବର ଉଜ୍ବେକିସ୍ତାନରୁ ଆସିଛି । ୨୫ ବର୍ଷୀୟ ଭାଇ ନିଜର ୯ ବର୍ଷୀୟ ଭଉଣୀର ଜୀବନ ବଞ୍ଚାଇ ପାରିଛି । ଏଥି ପାଇଁ ଭାଇ କିଡନୀ ଦାନ କରିଛି । ଫଳରେ ଭଉଣୀର କିଡ୍ନୀ ପ୍ରତିରୋପଣ କରାଯାଇପାରିଛି ।
ଉଜ୍ବେକିସ୍ତାନର ୨୫ ବର୍ଷୀୟ ଯୁବକ କାୟୁମୋଭା ନିଜର କିଡନୀ ୯ ବର୍ଷୀୟ ଭଉଣୀ ଲୋଲାକୁ ଦାନ କରିଛନ୍ତି । ଲୋଲା ଜନ୍ମରୁ କିଡନୀ ରୋଗରେ ପୀଡିତ ଥିଲା । ଏହା ବ୍ୟତୀତ ସେ ଅନ୍ୟ ରୋଗରେ ମଧ୍ୟ ଆକ୍ରାନ୍ତ ଥିଲା । ଏହି କାରଣରୁ ସେ ସେ ଚଲାବୁଲାରେ ଅସମର୍ଥ ଥିଲା । ଉଜବେକିସ୍ତାନରେ ଅନେକ ପରୀକ୍ଷା ପରେ କୌଣସି ହସ୍ପିଟାଲ ଲୋଲାର କିଡନୀଜନିତ ସମସ୍ୟା ଉପରେ ଅବଗତ ହୋଇପାରୁ ନଥିଲେ । ଲୋଲାର ଉଭୟ କିଡନୀ ଆକାର ଛୋଟ ଥିଲା । ଏହା ଠିକ୍ଭାବେ କାମ କରୁ ନଥିଲା । ଏଥିପାଇଁ କ୍ୟାଲସିୟମ କମ ହୋଇଯାଇଥିଲା । ରକ୍ତ କମ ପରିମାଣରେ ତିଆରି ହୋଇପାରୁ ଥିଲା ।
ଗତ ମାର୍ଚ୍ଚ ୨୫ ତାରିଖରେ ତାଙ୍କ ପିତା ନିଜ ଦେଶରେ ଭଲ ଚିକିତ୍ସାର ଅଭାବ କାରଣରୁ ତାଙ୍କୁ ନେଇ ଦିଲ୍ଲୀର ଏକ ଘରୋଇ ହସ୍ପିଟାଲକୁ ଆଣିଥିଲେ । ଯାଞ୍ଚରୁ ଜଣାପଡ଼ିଲା ଯେ, ଲୋଲା କିଡନୀଜନିତ ରୋଗରେ ଆକ୍ରାନ୍ତ ଅଛି । ଏହା ପରେ ଗତ ଏପ୍ରିଲ ୧୪ରେ କିଡ୍ନୀ ପ୍ରତିରୋପଣ କରାଗଲା ।
ନୂଆଦିଲ୍ଲୀ, ଏପ୍ରିଲ ୧୧(ଖବର ଓଡ଼ିଶା): ଦେଶରେ ଏବେ ଚତୁର୍ଥ ଲହର ଚିନ୍ତା ବଢିଛି । କରୋନାର ନୂଆ ଭ୍ୟାରିଆଣ୍ଟ ଚିହ୍ନଟ ହେବା ପରେ ପୁଣି ବିଶ୍ୱରେ କରୋନା ଆତଙ୍କ ଖେଳିଯାଇଛି ।
ଓମିକ୍ରନ୍ ର ସବ୍ ଭ୍ୟାରିଆଣ୍ଟ 'ଏକ୍ସଇ' ଚିହ୍ନଟ ହେବା ପରେ ଭାରତକୁ ମଧ୍ୟ ସଂକ୍ରମଣର ଭୟ ରହିଥିଲା । ଏହାପରେ ଗୁଜୁରାଟରେ ପ୍ରଥମ ଏକ୍ସଇ ଭ୍ୟାରିଆଣ୍ଟ ଆକ୍ରାନ୍ତ ଚିହ୍ନଟ ହେବା ପରେ ଦେଶରେ ଚତୁର୍ଥ ଲହରକୁ ନେଇ ଚିନ୍ତା ଦ୍ୱିଗୁଣିତ ହୋଇଛି ।
ଏଭଳି ସ୍ଥିତିରେ 'ଏକ୍ସଇ' ଭ୍ୟାରିଆଣ୍ଟକୁ ନେଇ ସୂଚନା ଦେଇଛନ୍ତି ନ୍ୟାସନାଲ ଟେକ୍ନିକାଲ ଆଡଭାଇଜରି ଗୃପ୍ ଅଫ୍ ଇମ୍ୟୁନାଇଜେସନ୍ ମୁଖ୍ୟ ଡାକ୍ତର ଏନ୍କେ ଅରୋରା ।
ଏକ୍ସଇ ଭ୍ୟାରିଆଣ୍ଟକୁ ନେଇ ଭୟବୀତ ହେବାର ଆକଶ୍ୟକତା ନାହିଁ । କୋଭିଡ୍ ର ଏହି ନୂଆ ଭ୍ୟାରିଆଣ୍ଟ ମାରାତ୍ମକ ନୁହେଁ । ଏହା ଓମିକ୍ରନ୍ ଭଳି ପ୍ରଭାବ ପକାଇବା ମାତ୍ର ମୃତ୍ୟୁ ହାର କମ୍ ରହିବ ବୋଲି ଡାକ୍ତର ଏନ୍କେ ଅରୋରା କହିଛନ୍ତି ।
ଏହାଛଡା ଏକ୍ସଇ ଭି ଆହୁରି ନୂଆ ସବ୍ ଭ୍ୟାରିଆଣ୍ଟ ଓମିକ୍ରନ୍ ସୃଷ୍ଟି କରିପାରେ ମାତ୍ର ଏହା ସେତେ ପ୍ରଭାବୀ ହେବ ନାହିଁ ଏବଂ ସେତେ ମାତ୍ରାରେ ସଂକ୍ରମଣ ମଧ୍ୟ କରିବ ନାହିଁ ତେଣୁ ବର୍ତ୍ତମାନ ସ୍ଥିତିରେ ଭୟବୀତ ନହୋଇ କେବଳ ସତର୍କ ରହିବାର ଆବଶ୍ୟକତା ରହିଛି ବୋଲି କହିଛନ୍ତି NTAGI ମୁଖ୍ୟ।
ସମଗ୍ର ଦେଶର କରୋନାର ନୂତନ ପ୍ରକାର ଓମିକ୍ରନ୍ ସଂକ୍ରମଣ ବଢିଚାଲିଛି । ବିଶେଷଜ୍ଞମାନେ ଏହାର ଲକ୍ଷଣ ବିଷୟରେ ମଧ୍ୟ ଲୋକମାନଙ୍କୁ ସୂଚାଇ ଦେଇଛନ୍ତି । ଯାହା ଦ୍ୱାରା ଓମିକ୍ରନ୍ ଠିକ୍ ସମୟରେ ଚିହ୍ନଟ ହୋଇପାରିବ । ତେବେ ଓମିକ୍ରନ୍ର ସଂକ୍ରମଣ ହାର ଡେଲଟା ଠାରୁ ଢେର ଅଧିକ ଅଟେ । ବର୍ତ୍ତମାନ ପର୍ଯ୍ୟନ୍ତ ଏଥିରେ ମଧ୍ୟ କିଛି ଲୋକ ଥଣ୍ଡା, କାଶ ଏବଂ ଗଳା ଯନ୍ତ୍ରଣା ଭଳି ସମସ୍ୟାର ସମ୍ମୁଖୀନ ହେଉଛନ୍ତି, କିନ୍ତୁ ଏହାର ଲକ୍ଷଣ ଏତିକିରେ ସୀମିତ ନୁହେଁ ।
ବିଶେଷଜ୍ଞମାନେ କହିଛନ୍ତି ଯେ ଶ୍ୱାସକ୍ରିୟା ସଂକ୍ରମଣ ବ୍ୟତୀତ ଓମିକ୍ରନ୍ ଆପଣଙ୍କ ପେଟ ଉପରେ ମଧ୍ୟ ପ୍ରଭାବ ପକାଇପାରେ । ଅର୍ଥାତ୍ ଓମିକ୍ରନ୍ ଲକ୍ଷଣ ମଧ୍ୟ ପେଟ ସହିତ ଜଡିତ । ବିଶେଷଜ୍ଞଙ୍କ ପ୍ରଦତ୍ତ ସୂଚନା ମୁତାବକ ଓମିକ୍ରନ୍ ପେଟର ଲକ୍ଷଣ- ଯଦି ଆପଣ ଜ୍ୱରରେ ବାନ୍ତି, ବାନ୍ତି ଏବଂ ପେଟ ଯନ୍ତ୍ରଣା ଭଳି ସମସ୍ୟାର ସମ୍ମୁଖୀନ ହେଉଛନ୍ତି, ତେବେ ବିଶେଷଜ୍ଞଙ୍କ ଅନୁଯାୟୀ ଏହା ଏକ ଓମିକ୍ରନ୍ ସଂକ୍ରମଣ ହୋଇପାରେ ।
ଯଦି ଆପଣଙ୍କର ଶ୍ୱାସକ୍ରିୟା ଲକ୍ଷଣ କିମ୍ବା ଜ୍ୱର ବିନା ପେଟରେ ସମସ୍ୟା ଥାଏ, ତେବେ ଆପଣ ବିଳମ୍ବ ନକରି କରୋନା ପାଇଁ ପରୀକ୍ଷା କରିବା ଉଚିତ୍ । ନୂତନ ଷ୍ଟ୍ରେନ୍ରେ ଅଧିକାଂଶ ଲୋକଙ୍କ ପେଟରେ ସମସ୍ୟା ଦେଖାଦେଇଛି । ଏହି ଲକ୍ଷଣଗୁଡିକ ଟୀକାକୃତ ଲୋକମାନଙ୍କଠାରେ ମଧ୍ୟ ଦେଖାଯାଉଛି । କୋଭିଡ୍ ୧୯ ର କିଛି ନୂତନ ଲକ୍ଷଣ ମଧ୍ୟରେ ବାନ୍ତି, ପେଟ ଯନ୍ତ୍ରଣା, ବାନ୍ତି, ଭୋକ ନ ହେବା ଏବଂ ଝାଡ଼ା ଭଳି ଲକ୍ଷଣ ଅନ୍ତର୍ଭୁକ୍ତ ।
ମୁମ୍ବାଇ, ଜାନୁଆରୀ ୮(ଖବର ଓଡ଼ିଶା): ବର୍ତ୍ତମାନ କରୋନା ମହାମାରୀର ଘାତକ ଭ୍ୟାରିଆଣ୍ଟ ପୁରା ଦେଶରେ ତୃତୀୟ ଲହରର କାରଣ ପାଲଟିଥିବା ବେଳେ କରୋନା ବିରୋଧରେ ପ୍ରମୁଖ ଅସ୍ତ୍ର ତଥା କରୋନା ଟିକା ଓମିକ୍ରନ୍ ଉପରେ କେତେ ପ୍ରଭାବୀ ତାକୁ ନେଇ ଜାରି ରହିଛି ବାକ୍ ବିତଣ୍ଡା ।
ସ୍ୱାସ୍ଥ୍ୟ ବିଶେଷଜ୍ଞମାନେ ଟିକା ନେବାକୁ ବାରମ୍ବାର ସତର୍କ କରାଉଥିବା ସମୟରେ ଏବେବି ଏମିତି ଅନେକ ଗୋଷ୍ଠି ରହିଛନ୍ତି ଯେଉଁମାନେ ଟିକା ନେବାକୁ ଅନିଚ୍ଛା ପ୍ରକାଶ କରୁଛନ୍ତି । ତେବେ ଏଭଳି ସ୍ଥିତିରେ ମୁମ୍ବାଇରୁ ଆସିଛି ଏକ ଚିନ୍ତାଜନକ ଖବର ଯାହା ଏବେ ଟିକା ନେଇ ନଥିବା ଲୋକଙ୍କ ଚିନ୍ତା ବଢାଇଛି ।
ଦ୍ୱିତୀୟ ଲହର ଭଳି ତୃତୀୟ ଲହର ମଧ୍ୟ ମୁମ୍ବାଇରେ ଆତଙ୍କ ଖେଳାଇ ରଖିଥିବା ବେଳେ ଅକ୍ସିଜେନ୍ ସପୋର୍ଟରେ ବଢିଛି ରୋଗୀଙ୍କ ସଂଖ୍ୟା । ତେବେୁ ସୁବଠାରୁ ଚିନ୍ତାଜନକ ତଥ୍ୟ ହେଉଛି ମୁମ୍ବାଇରେ ଅକ୍ସିଜେନ୍ ସପୋର୍ଟରେ ରହିଥିବା କରୋନା ରୋଗୀଙ୍କ ମଧ୍ୟରୁ ୯୬ ପ୍ରତିଶତ ଲୋକ କରୋନା ଟିକା ନେଇ ନାହାନ୍ତି । ଯାହା ଏବେ ପୁରା ଦେଶରେ ଟିକା ନେଇ ନଥିବା ଲୋକଙ୍କୁ ସତର୍କ କରାଇଦେଇଛି।
ପୂର୍ବରୁ ଯାହା ଆକଳନ କରାଯାଉଥିଲା ଯେ କରୋନା ଟିକା ନେବା ଦ୍ୱାରା ସିଭିୟରିଟି କମ୍ ରହିବ ତାହା ବର୍ତ୍ତମାନ ମୁମ୍ବାଇର କରୋନା ସ୍ଥିତିରୁ ସ୍ପଷ୍ଟ ହେଉଥିବା ସ୍ୱାସ୍ଥ୍ୟ ବିଶେଷଜ୍ଞମାନେ ମତ ରଖିଛନ୍ତି ।
